Γεγονότα Αυγούστου 2020

Γεγονότα το 2020 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παράκατω σημαντικά γεγονότα απ' όλο τον κόσμο που συνέβησαν το μήνα Αύγουστο του 2020, συνοδευόμενα από τις πηγές μέσω των οποίων μεταδόθηκαν.

 Καταστροφές και δυστυχήματαΑξιωματούχοι αναφέρουν ότι τουλάχιστον 86 άτομα έχασαν τη ζωή τους τις τελευταίες ημέρες από δηλητηρίαση λόγω της κατανάλωσης αλκοόλ, το οποίο παρασκευάστηκε παράνομα, στο Παντζάμπ της Ινδίας. Η αστυνομία πραγματοποιεί επιδρομές στην πολιτεία, κατάσχοντας αποθέματα του ύποπτου αλκοόλ και πραγματοποίησε 25 συλλήψεις. (BBC) Από ξαφνικές πλημμύρες που έπληξαν τη Νανγκαρχάρ του Αφγανιστάν πέθαναν 16 άτομα, τραυματίστηκαν άλλα 4 και υπέστησαν ζημιές πολλά σπίτια. (TOLONews)Πολιτική και εκλογέςΔιαμαρτυρίες για αντιδράσεις στην πανδημία COVID-19 Μια διαδήλωση κατά των περιοριστικών μέτρων για τον κοροναϊό γίνεται στο Βερολίνο της Γερμανίας, με τη συμμετοχή χιλιάδων ατόμων και τερματίζεται από την αστυνομία λόγω του "μη σεβασμού στους κανόνες υγιεινής". Η αστυνομία αναφέρει ότι θα διωχθούν ποινικά οι διοργανωτές. (Al Jazeera)Επιστήμη και τεχνολογίαΤο εργοστάσιο παραγωγής πυρηνικής ενέργειας Μπαράκα στα Ηνωμένα Αραβικά Εμιράτα τίθεται σε λειτουργία έπειτα από καθυστερήσεις από το 2017. Είναι ο πρώτος εμπορικός πυρηνικός σταθμός στον αραβικό κόσμο. (BBC) Ένοπλες συγκρούσεις και επιθέσειςΕξέγερση Μπόκο Χαράμ Ύποπτοι μαχητές της Μπόκο Χαράμ επιτίθενται με χειροβομβίδες σε στρατόπεδο εσωτερικά εκτοπισθέντων στον Άπω Βορρά του Καμερούν, σκοτώνοντας 15 άτομα και τραυματίζοντας έξι άλλα. (Reuters )Καταστροφές και δυστυχήματαΤυφώνας Hσαΐας Η τροπική καταιγίδα Ησαΐας με μέγιστους δυνατούς ανέμους 65 mph (100 χιλιομέτρων / ώρα), τ απέχει λιγότερο από ένα μίλι από το Σταθμό της Πολεμικής Αεροπορίας στο Ακρωτήριο Κανάβεραλ στη Φλόριντα, στις ακτές του Ατλαντικού. Η καταιγίδα κινείται βορειοδυτικά με ταχύτητα περίπου 8 mph (13 χιλιομέτρων / ώρα). Προειδοποιήσεις για τροπικές καταιγίδες έχουν εκδοθεί μέχρι και τη βόρεια Σερφ Σίτι στη Βόρεια Καρολίνα.("Orlando Sentinel") Νωρίτερα αυτήν την εβδομάδα, ένας άντρας σκοτώθηκε στη Δομινικανή Δημοκρατία, όταν έπεσε ένα ηλεκτροφόρο καλώδιο στο άλογό του, σκοτώνοντας τόσο τον αναβάτη όσο και το ζώο, και μια γυναίκα σκοτώθηκε στο Πουέρτο Ρίκο από πλημμύρες καθώς διέσχιζε μια γέφυρα. Η καταιγίδα είχε ως αποτέλεσμα να ξεριζωθούν δέντρα, να προκληθούν καταστροφές σε καλλιέργειες και σε σπίτια, καθώς και εκτεταμένες πλημμύρες και μικρές κατολισθήσεις. (The Weather Channel)Επιστήμη και τεχνολογίαΗ Crew Dragon Endeavour κάνει την πρώτη της προσθαλάσσωση έπειτα από 45 χρόνια με την επιτυχή ολοκλήρωση της αποστολής Crew Dragon Demo-2. (Space.com)Πολιτική και εκλογέςΈπειτα από την ανακήρυξή του ως νικητή των γενικών εκλογών του Μαρτίου, ο Ιρφάαν Αλί ορκίζεται πρόεδρος της χώρας, με πρωθυπουργό τον Μαρκ Φίλιπς. (stabroeknews.com)) Πόλεμος και επιθέσειςΠόλεμος του Αφγανιστάν Ο στρατός του Αφγανιστάν καταφέρνει να θέσει ξανά υπό τον έλεγχό του τις φυλακές της Τζαλαλαμπάντ στην επαρχία Νανγκαρχάρ, όπου χθες εκδηλώθηκε επίθεση από το ΙΚΙΛ, με αποτέλεσμα τη μαζική απόδραση κρατουμένων και την ανταλλαγή πυρών ανάμεσα σε αφγανικές δυνάμεις και τζιχαντιστές. Τουλάχιστον 29 άτομα σκοτώθηκαν και άλλα 50 τραυματίστηκαν, μεταξύ των οποίων και αρκετοί πολίτες, κρατούμενοι, φύλακες και μέλη των δυνάμεων ασφαλείας. (AP)Υγεία και περιβάλλονΠανδημία COVID-19 Στην Αυστραλία ο πρωθυπουργός της Βικτώρια Ντάνιελ Άντριους αποφασίζει να κλείσουν προσωρινά πολλές επιχειρήσεις και καταστήματα για έξι εβδομάδες λόγω της πανδημίας στην πολιτεία. Ανοικτά μένουν μόνο τα σούπερ μάρκετ, τα φαρμακεία και τα καταστήματα ειδών πρώτης ανάγκης. (9 News) Ξεπερνούν τις 100.000 τα κρούσματα στην Καταλωνία από τότε που ξεκίνησε η πανδημία στην Ισπανία. (La Vanguardia)Νόμος και έγκλημαΟ πρώην βασιλιάς Χουάν Κάρλος της Ισπανίας γνωστοποίησε στο σημερινό βασιλιά Φίλιππο ΣΤ΄ ότι εγκαταλείπει τη χώρα, "λόγω του δημόσιου απόηχου που προκαλούν τα τελευταία γεγονότα". Ειδικότερα, τα οικονομικά του ελέγχονται από έναν ελβετό δικαστή και την ισπανική εισαγγελία εν μέσω καταγγελιών ότι έλαβε προμήθεια για μία σύμβαση με τη Σαουδική Αραβία, προκειμένου να κατασκευαστεί η σιδηροδρομική γραμμή Μέκκας - Μεδίνας. Επίσης, φέρεται να διατηρεί λογαριασμούς σε υπερπόντια εδάφη. (El Mundo) (The Washington Post) (BBC)Πολιτική και εκλογέςΠολιτική του Λιβάνου Ο υπουργός Εξωτερικών του Λιβάνου Νασίφ Χίτι παραιτείται, εξαιτίας του αργού ρυθμού με την οποία προβαίνει η κυβέρνηση σε μεταρρυθμίσεις, προειδοποιώντας ότι η χώρα βρίσκεται σε κίνδυνο να καταστεί ένα αποτυχημένο κράτος. Τον αντικαθιστά στο χαρτοφυλάκιο ο σύμβουλος επί διπλωματικών θεμάτων Σαρμπέλ Γουέχμπε. (Al Jazeera) Καταστροφές και δυστυχήματαΕκρήξεις στο λιμάνι της Βηρυτού (2020) Σειρά εκρήξεων πλήττει το λιμάνι της Βηρυτού, με αποτέλεσμα να σκοτωθούν τουλάχιστον 220 άτομα και να τραυματιστούν περισσότερα από άλλα 2.500. Ο πρωθυπουργός του Λιβάνου Χασάν Ντιάμπ, η γυναίκα και η κόρη του οποίου συμπεριλαμβάνονται στους τραυματίες, κηρύσσει την αυριανή ημέρα ως ημέρα εθνικού πένθους. (BBC) Καταρρακτώδεις βροχές προξενούν πλημμύρες και κατολισθήσεις στην Γκαπιόνγκ της Νότιας Κορέας, με αποτέλεσμα τουλάχιστον 14 άτομα να πεθάνουν και περισσότερα από 1000 να εγκαταλείψουν αναγκαστικά τα σπίτια τους. Ανάμεσα στους νεκρούς είναι και τρεις Νεοζηλανδοί υπήκοοι. (Reuters)Υγεία και περιβάλλονΠανδημία COVID-19 Ρεκόρ κρουσμάτων για τη Νοτιοανατολική Ασία σημειώνεται στις Φιλιππίνες, όπου καταγράφονται 6.352 νέα κρούσματα κορονοϊού μέσα σε μία ημέρα, όπως επίσης και 11 θάνατοι. (The Straits Times) (Manila Bulletin) Η Πολωνία αναφέρει 680 νέα κρούσματα το τελευταίο 24ωρο και έξι νεκρούς, καταγράφοντας ρεκόρ. Περισσότερο από το ένα τρίτο των κρουσμάτων αναφέρθηκαν στη νότια Σιλεσία, όπου ζουν κυρίως ανθρακωρύχοι. (Voice of America) Καταστροφές και δυστυχήματαΈκρηξη στο λιμάνι της Βηρυτού (2020) Ο αριθμός των νεκρών από τις εκρήξεις στο λιμάνι της Βηρυτού ανέρχεται σε 135 άτομα, των τραυματιών σε περισσότερα από 5.000 και δεκάδες άλλοι αγνοούνται. (Al Jazeera) Αρχίζει έρευνα για τις συνθήκες κάτω από τις οποίες συνέβησαν οι εκρήξεις. Τίθενται σε κατ' οίκον περιορισμό αρκετοί αξιωματούχοι στο λιμάνι, όπου 2.750 τόνοι νιτρικού αμμώνιου είχαν εγκαταλειφθεί αφύλακτα σε μια αποθήκη στο λιμάνι για μια εξαετία.(ITV) Υγεία και περιβάλλονΠανδημία COVID-19 Για πρώτη φορά από την άρση της κατάστασης έκτακτης ανάγκης τον Ιούνιο, η Ισπανία ανακοινώνει 1.772 νέα κρούσματα COVID-19 το τελευταίο 24ωρο, που είναι και ο μεγαλύτερος αριθμός κρουσμάτων μέσα σε μία μέρα για τη χώρα.(The New York Times) Στην Αυστραλία, η Βικτόρια ανακοινώνει 725 νέα κρούσματα κορονοϊού και 15 θανάτους τις τελευταίες 24 ώρες. (The Age)Πολιτική και εκλογέςΒουλευτικές εκλογές της Σρι Λάνκα (2020) Στις κάλπες για τις βουλευτικές εκλογές στη Σρι Λάνκα συρρέουν οι πολίτες της ασιατικής χώρας. Οι εκλογές είχαν αναβληθεί δύο φορές λόγω της πανδημίας COVID-19. (The Guardian) Διεθνείς σχέσειςΗ Αίγυπτος και η Ελλάδα υπογράφουν μια διμερή συμφωνία με την οποία συστήνεται μια νέα αποκλειστική οικονομική ζώνη (ΑΟΖ) μεταξύ των δύο χωρών στην ανατολική Μεσόγειο. Η Τουρκία εκφράζει τη δυσαρέσκειά της, με το υπουργείο Εξωτερικών να περιγράφει τη συμφωνία σαν "μηδενική και άκυρη". (Ekathimerini) (Andolu Agency)ΟικονομίαΕπιπτώσεις της πανδημίας COVID-19 στην οικονομία Η οικονομία των Φιλιππίνων εισέρχεται σε ύφεση για πρώτη φορά έπειτα από 29 χρόνια. (CNA) Αρχειοθετήθηκε 2020-08-07 στο Wayback Machine.Πολιτική και εκλογέςΟ Πρόεδρος της Μαυριτανίας Μοχάμεντ Ουλντ Γκαζουανί διορίζει τον Μοχάμεντ Ουλντ Μπιλάλ στην πρωθυπουργία, λίγες ώρες μετά την παραίτηση της κυβέρνησης του Ισμαήλ Ουλντ Μπέντε Ουλντ Σεΐχ Σιντίγια. (Al Jazeera) Πόλεμος και επιθέσειςΙσραηλινο-παλαιστινιακή σύγκρουση Σε συγκρούσεις μεταξύ του ισραηλινού στρατού και Παλαιστινίων στην πόλη Τζενίν της Δυτικής Όχθης σκοτώνεται μία γυναίκα 23 ετών. Ο στρατός του Ισραήλ αρνείται την παλαιστινιακή κατηγορία ότι άντρες του σκότωσαν τη γυναίκα, αντίθετα λένε ότι πρώτοι οι Παλαιστίνιοι άνοιξαν πυρ και έριξαν εκρηκτικά. (Reuters)Καταστροφές και δυστυχήματαΣτην Ινδία σκοτώνονται τουλάχιστον 16 άτομα και τραυματίζονται το λιγότερο άλλα 35 έπειτα από την πτώση αεροσκάφους των αερογραμμών της Air India Express που μετέφερε 191 επιβάτες. Το αεροπλάνο συνετρίβη στο Διεθνές Αεροδρόμιο Κάλικουτ της πόλης Κεράλα. (BBC)Υγεία και περιβάλλονΠανδημία COVID-19 Το Ιράκ αναφέρει τον μεγαλύτερο αριθμό κρουσμάτων μέσα σε μία ημέρα, με 3.461 νέα κρούσματα COVID-19 και 75 θανάτους. Συνολικά, τα κρούσματα αριθμούν τις 144.064 και οι νεκροί τις 5.236. (Anadolu Agency) Πόλεμος και επιθέσειςΕμφύλιος πόλεμος της Σομαλίας Σε βομβιστική επίθεση που σημειώνεται σε στρατιωτική βάση στην πρωτεύουσα Μογκαντίσου της Σομαλίας σκοτώνονται τουλάχιστον οκτώ άτομα και τραυματίζονται άλλα 14. Οι τζιχαντιστές της Αλ Σεμπάμπ αναλαμβάνουν την ευθύνη για την επίθεση. (Reuters) Διαδηλωτές στον Λίβανο επιχειρούν να εισβάλουν στο κτήριο του κοινοβουλίου, εν μέσω της αυξημένης οργής για τους κυβερνητικούς χειρισμούς έπειτα από τις εκρήξεις στη Βηρυτό αυτήν την εβδομάδα και για την επιδείνωση της οικονομίας. Στις συγκρούσεις τραυματίζονται περισσότερα από 728 άτομα και σκοτώνεται ένας αστυνομικός. (Al Jazeera)Καταστροφές και δυστυχήματαΑπό πυρκαγιά σε πολυκατοικία 13 ορόφων στην πόλη Μποχουμίν της Τσεχίας, σκοτώνονται τουλάχιστον 11 άτομα και άλλα 10 τραυματίζονται. (ABC News) Ο Μαυρίκιος κηρύσσεται σε κατάσταση περιβαλλοντικού συναγερμού μετά την αποκάλυψη ότι πριν λίγες ημέρες εξώκειλε ένα ιαπωνικής ιδιοκτησίας δεξαμενόπλοιο, το MV Wakashio και από το οποίο διέρρευσαν αρκετοί τόνοι καυσίμων. [https://www.nytimes.com/2020/08/07/world/africa/mauritius-oil-spill.html (The New York Times)Υγεία και περιβάλλονΠανδημία COVID-19 Οι νεκροί της COVID-19 στη Βραζιλία υπερβαίνουν τις 100.000. (G1) (The Wall Street Journal) Ο αριθμός των κρουσμάτων από COVID-19 στις ΗΠΑ ξεπερνά τα 5 εκατομμύρια. (Reuters) Πόλεμος και επιθέσειςΣτο Αφγανιστάν τουλάχιστον 7 νεκροί αστυνομικοί και άλλοι 15 τραυματίες είναι ο απολογισμός της έκρηξης παγιδευμένου αυτοκινήτου στην πόλη Γκαζνί. (TOLONews) Έξι Γάλλοι εργαζόμενοι στις υπηρεσίες αρωγής, ο οδηγός του οχήματός τους και ο ντόπιος οδηγός που τους συνόδευε, σκοτώνονται σε επίθεση στο Κουρέ του Νίγηρα. (BBC)Καταστροφές και δυστυχήματαΣφοδρές βροχοπτώσεις πλήττουν την Εύβοια, με αποτέλεσμα να πεθάνουν 8 άτομα.(skai.gr)Υγεία και περιβάλλονΠανδημία COVID-19 Στην Αυστραλία ανακοινώνονται οι περισσότεροι θάνατοι (από την έναρξη της πανδημίας), συνολικά 17, μόνο σε μία ημέρα στην πολιτεία Βικτώρια και 394 νέα κρούσματα του κορονοϊού. (The Guardian)Πολιτική και εκλογέςΛευκορωσικές προεδρικές εκλογές (2020) Οι πολίτες στη Λευκορωσία, όπου παραβιάζονται ευρέως τα ανθρώπινα δικαιώματα, προσέρχονται στις κάλπες για την εκλογή προέδρου. Ο κάτοχος του αξιώματος, Αλεξάντερ Λουκασένκο αντιμετωπίζει τη Σβιατλάνα Τσιχανούσκαγια. (DW) Πόλεμος και επιθέσειςΣε σφαγή που διαπράττεται σε τρία χωριά στην επαρχία Ιτούρι της Λαϊκής Δημοκρατίας του Κονγκό σκοτώνονται 19 άτομα. (Al Jazeera English)Καταστροφές και δυστυχήματαΑπό κατολισθήσεις και πλημμύρες σε φυτεία τσαγιού στην Κεράλα της Ινδίας σκοτώνονται τουλάχιστον 49 άτομα. (Sky News) Από έκρηξη αερίου στη Βαλτιμόρη της Μέριλαντ των ΗΠΑ σκοτώνεται τουλάχιστον ένας άνθρωπος και 4 τραυματίζονται. (BBC)Νόμος και έγκλημαΣημειώνεται ανταλλαγή πυροβολισμών έξω από τον Λευκό Οίκο. Ένα άτομο διακομίζεται σε τοπικό νοσοκομείο.(ABC News)Πολιτική και εκλογέςΣτα επακόλουθα των προεδρικών εκλογών στη Λευκορωσία σημειώνονται συγκρούσεις ανάμεσα στην αστυνομία και σε αντικυβερνητικούς διαδηλωτές. Ένα άτομο σκοτώνεται στο Μινσκ από την έκρηξη εκρηκτικού μηχανισμού στα χέρια του, κατά την προσπάθειά του να τον πετάξει. Είναι ο πρώτος θάνατος κατά τις αντικυβερνητικές διαδηλώσεις κατά του επανεκλεγέντα προέδρου Αλεξάντερ Λουκασένκο. (Reuters) Γενικές εκλογές του Τρινιντάντ και Τομπάγκο (2020) Οι ψηφοφόροι στο Τρινιντάντ και Τομπάγκο προσέρχονται στις κάλπες για τις γενικές εκλογές. (Foreign Brief) Πολιτική του Λιβάνου Ο πρωθυπουργός Χασάν Ντιάμπ ανακοινώνει την παραίτηση της κυβέρνησης καθώς συνεχίζονται οι διαδηλώσεις κατά της κυβέρνησης αναφορικά με τον τρόπο που χειρίστηκε την πρόσφατη τραγωδία με τις εκρήξεις στη Βηρυτό, που είχαν ως αποτέλεσμα να σκοτωθούν περισσότερα από 200 άτομα. (Reuters) Πόλεμος και επιθέσειςΣκοτώνεται από πυρά αγνώστων ενώ κατευθυνόταν με το όχημά του σε μια περιοχή όπου ζουν αυτόχθονες της Γουατεμάλας ένας Γάλλος ακτιβιστής για τα δικαιώματα των αυτοχθόνων. (BBC)ΟικονομίαΗ εθνική στατιστική υπηρεσία στη Βρετανία ανακοινώνει τις χειρότερες απώλειες θέσεων εργασίας από την οικονομική κρίση του 2009. (BBC) Η Σιγκαπούρη εισέρχεται σε τεχνική ύφεση για πρώτη φορά έπειτα από μια δεκαετία, με το ΑΕΠ να σημειώνει βουτιά-ρεκόρ της τάξης του 42,9%. (The Straits Times)Υγεία και περιβάλλονΕμβόλιο COVID-19 Ο Ρώσος πρόεδρος Βλαντίμιρ Πούτιν ανακοινώνει ότι εγκρίθηκε ένα εμβόλιο για την καταπολέμηση της COVID‑19, με την ονομασία Gam-COVID-Vac, και ισχυρίζεται ότι είναι "το πρώτο στον κόσμο", εν μέσω σκεπτικισμού και αναπάντητων ερωτηματικών αναφορικά με το πόσο είναι ασφαλές και αποτελεσματικό. (CNN) Πανδημία COVID-19 Ο αριθμός των επιβεβαιωμένων διεθνώς κρουσμάτων της COVID-19 υπερβαίνει τα 20 εκατομμύρια. (CNN) Εθνική καραντίνα επιβάλλεται στο Μπουτάν έπειτα από τη μετάδοση της COVID-19 λόγω κρούσματος σε γυναίκα στην πόλη Γκελεφού, η οποία είχε έρθει σε επαφή με άτομα και σε αρκετές άλλες πόλεις. (Business Standard) Πανδημία COVID-19 στην Ελλάδα Στην Ελλάδα επιβάλλεται περιορισμός στη λειτουργία σε μπαρ, εστιατόρια και καφετέριες σε πολλές περιοχές λόγω της αύξησης στα κρούσματα της COVID-19. Τα παραπάνω θα μένουν κλειστά από τα μεσάνυχτα ως τις 7 π.μ. τοπική ώρα. (ITV)Πολιτική και εκλογέςΛευκορωσικές προεδρικές εκλογές (2020) Στη Λευκορωσία η αρχηγός της αντιπολίτευσης Σβιατλάνα Τσιχανούσκαγια εγκαταλείπει τη χώρα και φεύγει στην οικογένειά της στη Λιθουανία, σύμφωνα με ανακοίνωση του υπουργείου Εξωτερικών της Λιθουανίας. (Reuters) Πόλεμος και επιθέσειςΣε συγκρούσεις ανάμεσα σε πολίτες και σε στρατιώτες στο Τοντζ του Νότιου Σουδάν σκοτώθηκαν 127 άτομα από το περασμένο Σάββατο, σύμφωνα με εκπρόσωπο του στρατού. (AFP μέσω Al Arabiya)ΟικονομίαΗ οικονομία του Ηνωμένου Βασίλειου μπαίνει σε ύφεση για πρώτη φορά από το 2009. (BBC)Καταστροφές και δυστυχήματαΑπό τον εκτροχιασμό ενός τρένου της ScotRail κοντά στο Στονχάβεν του Αμπερντινσάιρ της Σκωτίας σκοτώνονται 3 άνθρωποι, συμπεριλαβανομένου του οδηγού. (BBC)Επιστήμη και τεχνολογίαΠαλαιοντολόγοι στο Πανεπιστήμιο του Σαουθάμπτον ανακοινώνουν την ανακάλυψη ενός νέου είδους δεινοσαύρου, τουVectaerovenator inopinatus στη νήσο του Γουάιτ, στην Αγγλία. Το είδος ανήκει στην ίδια ομάδα με τον Tyrannosaurus και τα σημερινά πτηνά. Έζησε περί τα 115 εκατομμύρια χρόνια πριν, στη διάρκεια της Κρητιδικής περιόδου. (BBC) Διεθνείς σχέσειςΗ Λιθουανία συμπεριλαμβάνει την οργάνωση Χεζμπολάχ στις τρομοκρατικές οργανώσεις, απαγορεύοντας στα μέλη της να εισέλθουν στη χώρα. (Al Arabiya)Πολιτική και εκλογέςΛευκορωσικές διαδηλώσεις το 2020 Στις διαδηλώσεις στη Λευκορωσία, οι οποίες συνεχίζονται για 5η συνεχή μέρα, πεθαίνει και δεύτερο άτομο. Πρόκειται για έναν 25χρονο άντρα από την πόλη Γκομέλ, ο οποίος πέθανε ενώ ήταν υπό κράτηση από την αστυνομία. (The Guardian) Η επικεφαλής του Γραφείου των Ηνωμένων Εθνών για τα Ανθρώπινα Δικαιώματα Μιτσέλ Μπατσελέ καταδικάζει τη χρήση βίας από τις αρχές της Λευκορωσίας εναντίον των διαδηλωτών και ζητά την απελευθέρωση όλων των πολιτικών κρατουμένων στη χώρα. (BBC) Διαδηλώσεις στον Λίβανο το 2019–2020 Εγκρίνεται από το Κοινοβούλιο του Λιβάνου η κατάσταση έκτακτης ανάγκης στη Βηρυτό, δίνοντας στον στρατό έκτακτες εξουσίες. (AP) Υγεία και περιβάλλονΠανδημία COVID-19 Εν μέσω της αύξησης των κρουσμάτων COVID-19, η κυβέρνηση της Ισπανίας κλείνει όλα τα νυχτερινά κέντρα και απαγορεύει το κάπνισμα σε δημόσιους χώρους σε περιπτώσεις όπου οι αποστάσεις δεν εξασφαλίζονται. (CBS News) (Politico) Πανδημία COVID-19 στην Ελλάδα Η Ελλάδα ανακοινώνει ότι θα περιορίσει τις δημόσιες συγκεντρώσεις στα 50 άτομα και επιβάλλει το κλείσιμο των μπαρ και των εστιατορίων μετά τα μεσάνυχτα στην Αθήνα και σε άλλες περιοχές. Το μέτρο αυτό θα διαρκέσει ως τις 24 Αυγούστου σε μέρη της χώρας όπου ο αριθμός των κρουσμάτων παρουσιάζει αυξητική τάση. (Greek Reporter)Διεθνείς σχέσειςΗ Λιθουανία γίνεται η πρώτη χώρα της ΕΕ που αμφισβητεί ανοικτά τη νομιμότητα του Αλεξάντερ Λουκασένκο ως προέδρου της Λευκορωσίας. (Urdu Point)Νόμος και έγκλημαΛευκορωσικές διαδηλώσεις το 2020 Η Διεθνής Αμνηστία αναφέρει "εκτεταμένα βασανιστήρια" μέσα σε χώρους κράτησης στη Λευκορωσία, όπου περισσότεροι από 6.700 άνθρωποι είναι κρατούμενοι από τότε που ξεκίνησαν διαμαρτυρίες κατά της αμφιλεγόμενης επανεκλογής του προέδρου Λουκασένκο. Σύμφωνα με τις περιγραφές, οι κρατούμενοι ξεγυμνώνονται, ξυλοκοπούνται και απειλούνται με βιασμό. Το BBC επίσης αναφέρει μαρτυρίες για βασανιστήρια, μεταξύ των οποίων και στο κέντρο κράτησης Οκρεστίνα στο Μινσκ. (CNN) (BBC)Πολιτική και εκλογέςΔιαδηλώσεις στη Βουλγαρία το 2020 Ο πρωθυπουργός της Βουλγαρίας Μπόικο Μπορίσοφ υπόσχεται να παραιτηθεί αν η Εθνοσυνέλευση της χώρας εγκρίνει την πρότασή του για τη δημιουργία συντακτικής συνέλευσης, με σκοπό την αλλαγή του συντάγματος. (New York Times)ΑθλητισμόςΟΥΕΦΑ Τσάμπιονς Λιγκ 2019–20 Στο ποδόσφαιρο συλλόγων η Μπάγερν Μονάχου γίνεται η πρώτη ομάδα που πετυχαίνει οκτώ τέρματα σε αγώνα νοκάουτ του Τσάμπιονς Λιγκ έπειτα από τη νίκη της στην προημιτελική φάση με 8-2 επί της Μπαρτσελόνα. Η ισπανική ομάδα υφίσταται μια από τις χειρότερες ήττες στην ιστορία της, καθώς η προηγούμενη φορά που είχε ηττηθεί με 8 γκολ ήταν το 1946. (AP μέσω Philippine Daily Inquirer) Ο Τζόσουα Τσεπτεγκέι από την Ουγκάντα πετυχαίνει νέο παγκόσμιο ρεκόρ στο μίτινγκ στίβου του Μονακό στα 5.000 μέτρα με χρόνο 12:35.36. (BBC Sport) Καταστροφές και δυστυχήματαΤο ιαπωνικό δεξαμενόπλοιο Wakashio, το οποίο "κόλλησε" σε ύφαλο στον Μαυρίκιο τον περασμένο μήνα, κόβεται στα δυο. Περί τους 1000 τόνους πετρελαίου χύνονται στον Ινδικό. Σύμφωνα με τους επιστήμονες, πρόκειται για τη μεγαλύτερη περιβαλλοντική καταστροφή στα χρονικά του Μαυρίκιου. Η Γαλλία αναφέρει ότι θα βοηθήσει στην επιχείρηση καθαρισμού. (Reuters) Σε σύγκρουση δύο μικρών πλεούμενων στον Κόλπο της Βεγγάλης, κοντά στο νησί Μπασάν Τσαρ του Μπανγκλαντές αγνοούνται 13 μέλη του πληρώματος από το ένα σκάφος και 12 άτομα από το άλλο σκάφος διασώζονται. (Anadolu Agency)Υγεία και περιβάλλονΠανδημία COVID-19 Η πρωθυπουργός της Δανίας Μέττε Φρεντέρικσεν καθιστά υποχρεωτική τη χρήση μάσκας σε όλα τα μεταφορικά μέσα της χώρας, σε ισχύ από τις 22 Αυγούστου, σε μία προσπάθεια να τεθεί υπό έλεγχο η εξάπλωση του κορονοϊού. (AFP μέσω Daily Sabah) Πόλεμος και επιθέσειςΕμφύλιος πόλεμος της Σομαλίας Τουλάχιστον 12 άτομα σκοτώνονται σε επίθεση πέντε ενόπλων της Αλ Σεμπάμπ σε ξενοδοχείο στην πρωτεύουσα Μογκαντίσου και την ανατίναξη παγιδευμένου αυτοκινήτου μπροστά από το κτήριο. Οι δράστες σκοτώνονται αργότερα από τα πυρά των δυνάμεων ασφαλείας. (BBC)Υγεία και περιβάλλονΠανδημία COVID-19 Ο αριθμός των θανάτων από την COVID-19 στην Ινδία υπερβαίνει τις 50.000. (Hindustan Times) Η υψηλότερη θερμοκρασία για οποιονδήποτε μήνα από το 1931 καταγράφεται στην Κοιλάδα του Θανάτου στην Καλιφόρνια, όπου ο υδράργυρος δείχνει 54,4 βαθμούς Κελσίου (135 βαθμούς Φαρενάιτ) εν μέσω ιστορικού κύματος καύσωνα στις ΗΠΑ. Είναι επίσης η υψηλότερη θερμοκρασία που έχει καταγραφεί ποτέ στη Γη τον Αύγουστο. (The Washington Post)Διεθνείς σχέσειςΤα Ηνωμένα Αραβικά Εμιράτα επαναφέρουν την τηλεφωνική σύνδεση με το Ισραήλ και επιτρέπουν στους κατοίκους της χώρας να έχουν πρόσβαση σε ισραηλινούς δικτυακούς τόπους. (AP)Πολιτική και εκλογέςΗ πρωθυπουργός της Νέας Ζηλανδίας Τζασίντα Άρντερν αναβάλλει τις επερχόμενες γενικές εκλογές από τις 19 Σεπτεμβρίου για τις 17 Οκτωβρίου λόγω της πρόσφατης αύξησης στα κρούσματα COVID-19. (Stuff), (CNN) Λευκορωσικές διαδηλώσεις το 2020: Δεκάδες χιλιάδες διαδηλωτών διαμαρτύρονται στην πρωτεύουσα Μινσκ ζητώντας από τον πρόεδρο της Λευκορωσίας Αλεξάντερ Λουκασένκο να παραιτηθεί. Η διαδήλωση πιστεύεται ότι είναι η μεγαλύτερη στα λευκορωσικά χρονικά.(The Guardian) Ο Λουκασένκο σε ομιλία του σε απάντηση στη μεγάλη αντικυβερνητική διαδήλωση, απευθύνεται σε υποστηρικτές του στην Πλατεία της Ανεξαρτησίας της πρωτεύουσας και δηλώνει ότι η Λευκορωσία "θα πεθάνει ως κράτος" αν διεξαχθούν νέες εκλογές, κατηγορώντας το NATO. (Sky News) Περισσότερα από 10.000 άτομα διαδηλώνουν εναντίον της κυβέρνησης στην Ταϊλάνδη, απαιτώντας την παραίτησή της και τον περιορισμό των εξουσιών του μονάρχη. Επίσης, ζητούν και την αλλαγή του συντάγματος. Στο μεταξύ λαμβάνουν χώρα και αρκετές αντιδιαδηλώσεις υπέρ της κυβέρνησης. (Al Jazeera) Πολιτική της Δομινικανής Δημοκρατίας Ο Λουίς Αμπιναδέρ ορκίζεται Πρόεδρος της Δομινικανής Δημοκρατίας έπειτα από τη νίκη του στις προεδρικές εκλογές του Ιουλίου. Διαδέχεται τον Ντανίλο Μεδίνα. (The New York Times) ΟικονομίαΕξαιτίας της πανδημίας COVID-19, η οικονομία της Ιαπωνίας καταγράφει ένα από τα χειρότερα πλήγματα, με το ΑΕΠ της χώρας να πέφτει κατά 7,8% στο διάστημα από τον Απρίλιο ως τον Ιούνιο.(BBC)Διεθνείς σχέσειςΕπακόλουθα λευκορωσικών εκλογών: Η Ουκρανία ανακαλεί τον πρεσβευτή της στη Λευκορωσία. (Reuters)Πολιτική και εκλογέςΣτον Καναδά παραιτείται ο υπουργός Οικονομικών Μπιλ Μορνό καθώς εμπλέκεται στο σκάνδαλο WE Charity. (AAP μέσωThe Canberra Times) Διαδηλώσεις στη Λευκορωσία το 2020: Ο πρόεδρος της Λευκορωσίας Αλεξάντερ Λουκασένκο δηλώνει ότι είναι "έτοιμος να μοιραστεί την εξουσία στη Λευκορωσία, όμως όχι υπό πιέσεις από τους δρόμους". (Reuters) Πόλεμος και επιθέσειςΠραξικόπημα του Μάλι το 2020 Ανταλλαγή πυρών και ανταρσία εκδηλώνεται σε στρατιωτική βάση στο Κατί στην περιφέρεια Κουλικόρο του Μάλι. Κυβερνητικές δυνάμεις στέλνονται στην περιοχή. (AP) Η έδρα της Κρατικής Ραδιοτηλεόρασης (ORTM) στην πρωτεύουσα Μπαμακό εκκενώνεται, έπειτα από αναφορές για απόπειρα πραξικοπήματος. (DW) Επιβεβαιώνεται από πηγές των δυνάμεων ασφαλείας ότι ο πρόεδρος Ιμπραΐμ Μπουμπακάρ Κεϊτά και ο πρωθυπουργός Μπουμπού Σισέ έχουν συλληφθεί από στασιαστές του στρατού. (France 24) (Andolu Agency) (Al Jazeera) Αντικυβερνητικοί διαδηλωτές πυρπολούν το κτήριο του υπουργείου Δικαιοσύνης. (BBC) Η Ευρωπαϊκή Ένωση καταδικάζει το πραξικόπημα. (European Union)Καταστροφές και δυστυχήματαΣεισμός μεγέθους 6,6 Ρίχτερ πλήττει την Καταϊνγκάν της Μασμπάτε στις Φιλιππίνες και αναφέρεται τουλάχιστον ένας νεκρός. (The Independent)Υγεία και περιβάλλονΠανδημία COVID-19 Η υπηρεσιακή κυβέρνηση του Λιβάνου επαναφέρει την απαγόρευση κυκλοφορίας για δύο εβδομάδες εν μέσω της αύξησης των κρουσμάτων COVID-19. (Al Arabiya)Διεθνείς σχέσειςΤο Κοινοβούλιο της Λιθουανίας εγκρίνει την επιβολή κυρώσεων κατά της Λευκορωσίας αναφορικά με τις πρόσφατες προεδρικές εκλογές. Η Λιθουανία δεν αναγνωρίζει τον Αλεξάντερ Λουκασένκο ως πρόεδρο. (AP)Νόμος και έγκλημαΈνοχος από το Ειδικό Δικαστήριο κρίνεται ο Σαλίμ Αγιάς, ηγετικό στέλεχος της Χεζμπολάχ για τη δολοφονία, το 2005, του πρωθυπουργού του Λιβάνου Ραφίκ Χαρίρι, έπειτα από δίκη που διήρκεσε πέντε χρόνια. (The Guardian) Έπειτα από μαζική απόδραση κρατουμένων η αστυνομία στην Παπούα Νέα Γουινέα σκοτώνει με πυροβολισμούς 11 κρατουμένους. Τουλάχιστον άλλοι 34 παραμένουν ασύλληπτοι. (RNZ)Επιστήμη και τεχνολογίαΗ Microsoft ανακοινώνει ότι θα σταματήσει να υποστηρίζει τον φυλλομετρητή ιστοσελίδων Internet Explorer στις 17 Αυγούστου 2021, έπειτα από 25 χρόνια. (The Independent) Πόλεμος και επιθέσειςΠραξικόπημα στο Μάλι το 2020 Ο πρόεδρος του Μάλι Ιμπραΐμ Μπουμπακάρ Κεϊτά ανακοινώνει την παραίτησή του. (AP) Οι στρατιώτες που ανέτρεψαν τον Κεϊτά υπόσχονται τη διεξαγωγή νέων εκλογών εντός ενός "εύλογου" χρονικού διαστήματος. Ο συνταγματάρχης Ισμαέλ Ουαγκέ προσκαλεί τους πολίτες και τα κόμματα να ενωθούν στην ειρηνική μετάβαση του καθεστώτος. (Reuters) Οι νέοι στρατιωτικοί ηγέτες ανακοινώνουν το κλείσιμο των συνόρων και την επιβολή ολονύκτιας απαγόρευσης κυκλοφορίας μέχρι νεοτέρας.(BBC) Η Αφρικανική Ένωση αναστέλλει το καθεστώς μέλους για το Μάλι. έπειτα από το πραξικόπημα. Η αναστολή θα ισχύσει "μέχρις ότου αποκατασταθεί η συνταγματική τάξη". (France 24) Ο Συνταγματάρχης Ασιμί Γκοϊτά αυτοανακηρύσσεται νέος αρχηγός κράτους του Μαλί και καλεί τους πολίτες να επιστρέψουν στις εργασίες τους.(AP)Καταστροφές και δυστυχήματαΤουλάχιστον 45 πρόσφυγες, μεταξύ των οποίων και 5 παιδιά, πεθαίνουν σε ναυάγιο στα ανοικτά των λιβυκών ακτών. Διασώζονται από ψαράδες της περιοχής άλλα 37 άτομα. (BBC)Διεθνείς σχέσειςΗ Ευρωπαϊκή Ένωση απορρίπτει επίσημα τα αποτελέσματα των προεδρικών εκλογών της Λευκορωσίας, με βάση τα οποία επανεξελέγη ο πρόεδρος Αλεξάντερ Λουκασένκο με ποσοστό άνω του 80% των ψήφων.(Sky News) Υγεία και περιβάλλονΠανδημία COVID-19 To Ιράν ξεπερνά τους 20.000 νεκρούς από COVID-19, που είναι και ο μεγαλύτερος αριθμός θυμάτων από τον ιό στη Μέση Ανατολή. (AP) Πολιτική και εκλογέςΟ Ρώσος ακτιβιστής κατά της διαφθοράς και αρχηγός της αντιπολίτευσης Αλεξέι Ναβάλνι αρρωσταίνει στη διάρκεια της πτήσης από το Τομσκ προς τη Μόσχα και διακομίζεται επειγόντως σε νοσοκομείο του Ομσκ έπειτα από αναγκαστική προσγείωση. Σύμφωνα με εκπρόσωπό του, πιθανότατα δηλητηριάστηκε στο καφέ του αεροδρομίου. Σύμφωνα με αναφορές, ο Ναβάλνι βρίσκεται σε κώμα. (BBC) Αναλαμβάνει για 2η θητεία ως πρωθυπουργός της Βόρειας Μακεδονίας μετά τη νίκη του στις εκλογές της 15ης Ιουλίου 2019 ο Ζόραν Ζάεφ. Παραιτείται ο Πολωνός υπουργός Εξωτερικών, Γιάτσεκ Τσαπούτοβιτς. (Reuters) Οι υπηρεσίες πληροφοριών της Νότιας Κορέας μεταδίδουν ότι ο Βορειοκορεάτης Ανώτατος Ηγέτης Κιμ Γιονγκ Ουν παραχώρησε ορισμένες σημαντικές αρμοδιότητες στην αδερφή του, Κιμ Γιο Γιονγκ, με την Εθνοσυνέλευση να περιγράφει τον νέο της ρόλο ως ντε φάκτο "δεύτερη στην ιεραρχία και την ηγεσία" της Βόρειας Κορέας. (Fox News) Πόλεμος και επιθέσειςΔεύτερος Εμφύλιος Πόλεμος Ο αρχηγός της Κυβέρνηση της Εθνικής Συμφωνίας (GNA) Φαγιέζ αλ Σαράτζ διατάζει κατάπαυση του πυρός σε ολόκληρο το έδαφος της Λιβύης. (Reuters) Ο αντίπαλος ηγέτης του GNA του ανατολικού μετώπου Αγκουίλα Σαλέχ Ίσα κηρύσσει τον τερματισμό των εχθροπραξιών από αμφότερες τις πλευρές και υποστηρίζει την εκεχειρία προκειμένου να αντιμετωπίσει την πανδημία της COVID-19 στη Λιβύη. Δεν υπήρχε σχόλιο από τον αρχηγό του Λιβυκού Εθνικού Στρατού (LNA) Χαλίφα Χαφτάρ. (Reuters)Καταστροφές και δυστυχήματαΈξι άτομα έχουν πεθάνει από δασικές πυρκαγιές στη βόρεια Καλιφόρνια. (ABC News)ΑθλητισμόςΟΥΕΦΑ Γιουρόπα Λιγκ 2019–20 Στο ποδόσφαιρο συλλόγων η ΦΚ Σεβίλλη επικρατεί της Ίντερ Μιλάνου με 3–2 στον τελικό της Γιουρόπα Λιγκ για 6η φορά που αποτελεί ρεκόρ. (AP μέσω Lincoln Journal Star) ΚαταστροφέςΔύο τροπικές καταιγίδες, η Λόρα και ο Μάρκο, απειλούν ταυτόχρονα (για πρώτη φορά έπειτα από 60 χρόνια) τον Κόλπο του Μεξικού. (CNN) (CNN2) Από τη συντριβή εμπορικού αεροσκάφους κατά την απογείωσή του από το διεθνές αεροδρόμιο της Τζούμπα στο Νότιο Σουδάν, με αποτέλεσμα να σκοτωθούν τουλάχιστον 17 άτομα. (Xinhua)Υγεία και περιβάλλονΠανδημία COVID-19 Ο αριθμός των νέων κρουσμάτων του νέου κορονοϊού στην Ιταλία ξεπερνά τα 1.000 για πρώτη φορά από τον Μάιο. (Daily Sabah) Τουλάχιστον 13 άτομα σκοτώνονται σε έφοδο της αστυνομίας του Περού, που σημειώνεται σε νυχτερινό κέντρο στη Λίμα για παραβίαση των απαγορεύσεων που έχουν επιβληθεί σε απάντηση στην πανδημία. (Reuters μέσω Hindustan Times)Πολιτική και εκλογέςΟ Αλεξέι Ναβάλνι διακομίζεται στο νοσοκομείο Σαριτέ του Βερολίνου, έπειτα από τη μεταφορά του σε νοσοκομείο της πόλης Ομσκ σε κωματώδη κατάσταση. Η κατάστασή του περιγράφεται ως "σταθερή". (CNN) Γενικές εκλογές της Βόρειας Επικράτειας (2020) Στην Αυστραλία επανεκλέγεται η κυβέρνηση των Εργατικών στη Βόρεια Επικράτεια. (ABC) Πόλεμος και επιθέσειςΠόλεμος του Αφγανιστάν Επτά πολίτες σκοτώνονται από έκρηξη βόμβας στην επαρχία Γκαζνί του Αφγανιστάν. Επίσης, εκδηλώνεται απόπειρα δολοφονίας σε βάρος του κυβερνήτη της Πάκτια, Μοχάμαντ Χαλίμ Φιντάλ. Καμία οργάνωση δεν αναλαμβάνει την ευθύνη για τα δύο επεισόδια. (Al Jazeera) Δεύτερος Εμφύλιος Πόλεμος της Λιβύης Εκπρόσωπος του αρχηγού του Λιβυκού Εθνικού Στρατού Χαλίφα Χαφτάρ απορρίπτει την πρόταση για εκεχειρία από την Κυβέρνηση της Εθνικής Συμφωνίας. (Al Jazeera)Καταστροφές και δυστυχήματαΑπό πλημμύρες στη βόρεια επαρχία Γκιρεζούν της Τουρκίας πεθαίνουν τουλάχιστον πέντε άτομα και άλλα 11 αγνοούνται. (Reuters)Υγεία και περιβάλλονΠανδημία COVID-19 Ο αριθμός των κρουσμάτων στην Ινδία ξεπερνά τα 3 εκατομμύρια, με τη χώρα να γίνεται η τρίτη (μετά τις ΗΠΑ και τη Βραζιλία) που υπερβαίνει τον αριθμό αυτό σε καθημερινά νέα κρούσματα. (Al Jazeera)Πολιτική και εκλογέςΛευκορωσικές διαδηλώσεις του 2020 Με τη συμμετοχή δεκάδων χιλιάδων πολιτών πραγματοποιείται (παρά την απαγόρευση από την αστυνομία) συλλαλητήριο στην Πλατεία Ανεξαρτησίας του Μινσκ, με αίτημα την παραίτηση του προέδρου Αλεξάντερ Λουκασένκο. (BBC) Το υπουργείο Άμυνας της Λευκορωσίας περιγράφει τους διαδηλωτές σαν "φασίστες" και αναφέρει ότι ο στρατός θα αναλάβει να περιφρουρήσει τα μνημεία της χώρας. (Reuters) Ο Λουκασένκο φαίνεται σε τηλεοπτικά πλάνα να αναχωρεί από στρατιωτικό ελικόπτερο έξω από την Πλατεία Ανεξαρτησίας του Μινσκ, κρατώντας όπλο και φορώντας αλεξίσφαιρο γιλέκο, συνοδευόμενος από τον γιο του, Νικολάι Λουκασένκο. (The Guardian)ΑθλητισμόςΟ Ιάπωνας Τακούμα Σάτο κερδίζει το 104ο ράλι Indianapolis 500 για δεύτερη φορά στην καριέρα του. (US News & World Report) (CBS Sports) ΟΥΕΦΑ Τσάμπιονς Λιγκ 2019–20 Στο ποδόσφαιρο συλλόγων, η γερμανική Μπάγερν Μονάχου κατακτά το 6ο της Τσάμπιονς Λιγκ και κάνει το δεύτερο τρεμπλ σε επίπεδο Ευρώπης, επικρατώντας στον τελικό της γαλλικής Παρί Σεν Ζερμέν με 1–0 στο Στάδιο Ντα Λουζ της Λισαβόνας. Η Μπάγερν γίνεται επίσης η πρώτη ομάδα που κερδίζει τελικό σε οποιαδήποτε ευρωπαϊκή διοργάνωση με ρεκόρ νικών 100%. (BBC) Πόλεμος και επιθέσειςΜαχητές που συνδέονται με το Ισλαμικό Κράτος επιτίθενται με βόμβες στο νησί Χόλο στις Φιλιππίνες, σκοτώνοντας 14 ανθρώπους ενώ τουλάχιστον 75 άλλοι τραυματίζονται. Η πρώτη βομβιστική επίθεση σημειώθηκε καθώς το στρατιωτικό προσωπικό βοηθούσε τοπικούς δημοτικούς αξιωματούχους στην εκτέλεση ανθρωπιστικών προσπαθειών για ασθενείς με covid-19. Η δεύτερη έκρηξη, που πραγματοποιήθηκε από βομβιστή αυτοκτονίας, πραγματοποιήθηκε κοντά στον [Καθεδρικό Ναό της Παναγίας του Όρους Καρμέλ, ο οποίος ήταν ο στόχος άλλη τρομοκρατικής επίθεσης το 2019. (The New York Times) Σε συγκρούσεις στην Μπουγκαράμα της επαρχίας Ρουμόνγκε του Μπουρούντι ανάμεσα σε φανατικούς και σε δυνάμεις ασφαλείας, σκοτώνοντας τουλάχιστον 15 άτομα. (Reuters)Διεθνείς σχέσειςΤα Κυπριακά Έγγραφα, που αποτελούνται από περισσότερες από 1.400 εμπιστευτικές αιτήσεις που ικανοποιήθηκαν σχετικές με το Κυπριακό Επενδυτικό Πρόγραμμα που διαχειρίζεται η Κύπρος, δημοσιεύονται από τον διεθνή ραδιοτηλεοπτικό φορέα Al Jazeera, ο οποίος αναφέρει ότι έχουν πωληθεί σε εγκληματίες και φυγόδικους οι οποίοι, αγοράζοντας κυπριακό διαβατήριο, έγιναν πολίτες της Ευρωπαϊκής Ένωσης. Η Ευρωπαϊκή Επιτροπή, καθώς και μια κορυφαία ΜΚΟ κατά της διαφθοράς, επιθυμούν τη σταδιακή κατάργηση αυτού του προγράμματος. (Αλ Τζαζίρα)Καταστροφές και δυστυχήματαΠερισσότερα από 200 άτομα αγνοούνται έπειτα από την κατάρρευση πενταώροφου κτηρίου στη Μαχάντ της Μαχαράστρα στην Ινδία. Τουλάχιστον 28 άτομα διασώζονται. (The Independent)Νόμος και έγκλημαΣτη διάρκεια επεισοδίων που σημειώνονται σε φυλακές στη Φαραφανγκάνα της Μαδαγασκάρης, σκοτώνονται τουλάχιστον 20 κρατούμενοι, ενώ δεκάδες φυλακισμένων πραγματοποιούν απόδραση μετά την εξουδετέρωση των φρουρών. Σύμφωνα με το υπουργεί Δικαιοσύνης 31 δραπέτες παραμένουν ασύλληπτοι, ενώ 37 συνελήφθησαν ζωντανοί. (ABC News) Πόλεμος και επιθέσειςΠόλεμος του Αφγανιστάν Από έκρηξη βόμβας σε φορτηγό στην επαρχία Μπαλχ του Αφγανιστάν σκοτώνονυαι 3 άτομα και τραυματίζονται άλλα 41. (Reuters)Υγεία και περιβάλλονΗ Αφρικανική Περιφερειακή Επιτροπή Πιστοποίησης ανακοινώνει ότι η Αφρική ανακηρύσσεται ελεύθερη από την πολιομυελίτιδα.(BBC)Νόμος και έγκλημαΟ αρχηγός της Μάντσεστερ Γιουνάιτεντ και Άγγλος διεθνής Χάρι Μαγκουάιρ καταδικάζεται από ελληνικό δικαστήριο σε φυλάκιση 21 μηνών και 10 ημερών με αναστολή για σωματικές βλάβες, απόπειρα δωροδοκίας της αστυνομίας και άσκηση βίας σε βάρος δημόσιων λειτουργώ και επίθεση, μετά τη σύλληψή του στη Μύκονο. (BBC) Καταστροφές και δυστυχήματαΑπό πλημμύρες λόγω καταρρακτωδών βροχών στο βορειοανατολικό Αφγανιστάν πεθαίνουν τουλάχιστον 100 άτομα και καταστρέφονται 300 σπίτια στην περιοχή. (Al Jazeera)Υγεία και περιβάλλονΠανδημία COVID-19 Οι αρχές στη Λωρίδα της Γάζας επιβάλλουν αυστηρό κλείσιμο σε μαγαζιά και επιχειρήσεις, μετά τον πρώτο θάνατο από κορονοϊό στην περιοχή. (Reuters)Νόμος και έγκλημαΣυλλαμβάνεται ένας 17χρονος για την εκτέλεση δύο ατόμων στη διάρκεια διαδηλώσεων στην Κενόχα του Ουισκόνσιν στις ΗΠΑ. (AP)Τέχνες και πολιτισμόςΤο Διεθνές βραβείο Μπούκερ απονέμεται στην 29χρονη συγγραφέα Μαρίκε Λούκας Ράινεφελτ από την Ολλανδία. Είναι η πρώτη στη χώρα της που κερδίζει το εν λόγω βραβείο. (theguardian.com) Καταστροφές και δυστυχήματαΟ κυκλώνας Λόρα υποβαθμίζεται από κατηγορίας 4 σε τυφώνα κατηγορίας 2 έχοντας ενσκήψει στις ακτές του Τέξας και της Λουιζιάνα, με 30 νεκρούς μέχρι στιγμής. (AP) Στην Ουγκάντα σκοτώνονται 10 έφηβοι από κεραυνό, ενώ παίζουν ποδόσφαιρο στην Αρούα. (BBC) (Soft Power News) Αρχειοθετήθηκε 2020-08-31 στο Wayback Machine.Διεθνείς σχέσειςΕπικυρώνεται επίσημα από τη Βουλή των Ελλήνων η ναυτική συμφωνία με την Αίγυπτο με την οποία καθορίζονται τα θαλάσσια σύνορα και μια αποκλειστική οικονομική ζώνη ανάμεσα στις δύο χώρες στη Μεσόγειο. (Reuters)Νόμος και έγκλημαΟ Αυστραλός Μπρέντον Χάρισον Τάραντ καταδικάζεται σε ισόβια κάθειρξη χωρίς τη δυνατότητα να αποφυλακιστεί με χάρη, για πρώτη φορά στην ιστορία της Νέας Ζηλανδίας, για τους 51 φόνους και τους τραυματισμούς άλλων 50 ανθρώπων από μαζικούς πυρσβολισμούς στο Κράιστσερτς την περασμένη χρονιά. (The Guardian) Πραξικόπημα στο Μαλί το 2020 Ο ανατραπείς Μαλινέζος πρόεδρος Ιμπραΐμ Μπουμπακάρ Κεϊτά απελευθερώνεται από τις στρατιωτικές αρχές.(Reuters)Πολιτική και εκλογέςΗ Κούρδισσα δικηγόρος και ακτιβίστρια για τα ανθρώπινα δικαιώματα Εμπρού Τιμτίκ πεθαίνει έπειτα από απεργία πείνας 238 ημερών σε ένδειξη διαμαρτυρίας για τον εγκλεισμό της στη φυλακή, επειδή κρίθηκε ένοχη ως μέλος του εκτός νόμου Επαναστατικού Κόμματος/Μετώπου Λαϊκής Απελευθέρωσης. (New York Post) ΟικονομίαΤο ΔΝΤ συμφωνεί με την κυβέρνηση του Ισημερινού για τη χορήγηση δανείου ύψους 6,5 δισ. δολαρίων ΗΠΑ προκειμένου να χρηματοδοτηθεί η οικονομία της χώρας εν μέσω της πανδημίας και των οικονομικών της επιπτώσεων. (Financial Times)Καταστροφές και δυστυχήματαΣε 38 ανέρχεται ο αριθμός των νεκρών δελφινιών που βρέθηκαν στον Μαυρίκιο. (Reuters) Από πλημμύρες που έπληξαν τον Νίγηρα έχουν πεθάνει 45 άνθρωποι και περισσότεροι από άλλοι 226.000 έχουν αναγκαστεί να εγκαταλείψουν τις εστίες τους. (AP)Υγεία και περιβάλλονΠανδημία COVID-19 Το υπουργείο Προστασίας του Πολίτη στην Ελλάδα ανακοινώνει νέα ταξιδιωτικά μέτρα, σε ισχύ από τις 31 Αυγούστου και μέχρι τουλάχιστον τις 19 Σεπτεμβρίου, λόγω της αύξησης των κρουσμάτων κατά τις τελευταίες εβδομάδες. Οι επισκέπτες από έναν κατάλογο χωρών απαιτείται να επιδεικνύουν ένα αρνητικό τεστ για κορονοϊό και θα διακοπούν οι πτήσεις από και προς Καταλωνία. Ωστόσο, αίρονται οι περιορισμοί για τις Κάτω Χώρες. (Reuters μέσω CNA) Αρχειοθετήθηκε 2020-08-31 στο Wayback Machine.Νόμος και έγκλημαΔιαδηλώσεις για τον Τζορτζ Φλόιντ: Την επέτειο από την πορεία για τα πολιτικά δικαιώματα που έγινε το 1963 τιμούν 50.000 άτομα που συρρέουν στην Washington, D.C. και διαμαρτύρονται για την αστυνομική βία. Ο τίτλος του γεγονότος είναι "Commitment March: Get Your Knee Off Our Necks", που είναι μία αναφορά στο θάνατο του Φλόιντ. (BBC)Πολιτική και εκλογέςΟ πρωθυπουργός της Ιαπωνίας Σίνζο Άμπε ανακοινώνει την πρόθεσή του να παραιτηθεί, εξαιτίας της επιδεινούμενης κατάστασης της υγείας του. (CNN) (Kyodo News) Καταστροφές και δυστυχήματαΑπό την κατάρρευση ενός εστιατορίου στην πόλη Λινφέν της Κίνας σκοτώνονται τουλάχιστον 29 άτομα. (US News) Στο Βερολίνο η αστυνομία διαλύει με τη βία διαδήλωση κατά των μέτρων κλεισίματος (λόγω του κορονοϊού) περί των 18.000 ατόμων που συγκεντρώθηκαν στην Πλατεία του Βρανδενβούργου, με το αιτιολογικό ότι δεν τηρούσαν τις αποστάσεις. (AFP via Bangkok Post) Στο Πόρτλαντ του Όρεγκον σκοτώνεται από πυροβολισμούς ένα άτομο και αρκετά άλλα συλλαμβάνονται, εν μέσω βίαιων συμπλοκών μεταξύ διαδηλωτών του Black Lives Matter και πολλών υποστηρικτών του Ντόναλτ Τραμπ. (AP)ΑθλητισμόςΤο υπουργείο Νέας Γενιάς και Αθλητισμού της Ινδονησίας αναγνωρίζει επίσημα τα ηλεκτρονικά σπορ (esports) ως εθνικό άθλημα έπειτα από μία εικονική διάσκεψη. (The Jakarta Post) Τέχνες και πολιτισμόςΈπειτα από τον θάνατο του Αμερικανού ηθοποιού Τσάντγουικ Μπόουζμαν δύο ημέρες νωρίτερα, το tweet με το οποίο η οικογένειά του ανακοίνωσε τον θάνατό του γίνεται εκείνο με τα περισσότερα "μου αρέσει" στην ιστορία, με άνω των 7 εκατομμυρίων "μου αρέσει". Ξεπέρασε το tweet που έγινε από τον πρώην πρόεδρο Μπαράκ Ομπάμα έπειτα από ένα συλλαλητήριο το 2017, το οποίο έχει περισσότερα από 4,3 εκατομμύρια "μου αρέσει". (CNN)Καταστροφές και δυστυχήματαΠροσφυγική κρίση στην Ευρώπη Τουλάχιστον 3 πρόσφυγες πεθαίνουν από φωτιά στο σκάφος τους και 3 τραυματίζονται (όπως και 2 αστυνομικοί που έσπευσαν σε βοήθεια) στα ανοικτά των ακτών του Κρότωνα στην Καλαβρία της Ιταλίας (Reuters) Πλημμύρες πλήττουν την Ιταλία με αποτέλεσμα να πεθάνουν δύο άνθρωποι, ορισμένοι να τραυματιστούν και άλλος ένας να αγνοείται. (3bmeteo)Υγεία και περιβάλλονΠανδημία COVID-19 Στην Ινδία αναφέρονται 78.761 νέα κρούσματα κατά τις τελευταίες 24 ώρες, στη μεγαλύτερη αύξηση κρουσμάτων σε μία ημέρα για οποιαδήποτε χώρα του κόσμου μέχρι σήμερα. Το προηγούμενο θλιβερό ρεκόρ κατείχαν οι ΗΠΑ με τα 77.638 νέα κρούσματα που καταγράφηκαν στις 17 Ιουλίου. Η Ινδία πλέον αριθμεί συνολικά 3,5 εκατ. κρούσματα. (France 24)Πολιτική και εκλογέςΜαυροβουνιακές βουλευτικές εκλογές (2020) Στις κάλπες για την εκλογή του νέου Κοινοβουλίου προσέρχονται οι ψηφοφόροι στο Μαυροβούνιο. Αμφότερα ο φιλοδυτικός συνασπισμός υπό το Δημοκρατικό Κόμμα των Σοσιαλιστών του Μαυροβουνίου και η φιλορωσική σερβική αντιπολίτευση αποτυγχάνουν να έχουν την πλειοψηφία των εδρών, σύμφωνα με τις προβλέψεις. (Reuters) Η αντιπολίτευση με επικεφαλής τον Ζντράβκο Κριβοκάπιτς ανακηρύσσεται νικήτρια των εκλογών με τον Κριβοκάπιτς να δηλώνει ότι "το καθεστώς κατέρρευσε". (AP) Πόλεμος και επιθέσειςΥπογράφεται ειρηνευτική συμφωνία ανάμεσα στη μεταβατική κυβέρνηση του Σουδάν και το Επαναστατικό Μέτωπο του Σουδάν στην πρωτεύουσα Τζούμπα του Νοτίου Σουδάν, αναπτερώνοντας τις ελπίδες για ειρήνη έπειτα από σχεδόν 18 χρόνια εμφυλίου πολέμου στη χώρα. Σύμφωνα με τη συμφωνία, τα κρατίδια του Κυανού Νείλου, του Νοτίου Κορντοφάν και του Δυτικού Κορντοφάν θα γίνουν αυτοδιοικούμενα. Στη συμφωνία δεν συμπεριλαμβάνονται δύο από τις εμπόλεμες παρατάξεις, οι αντάρτες του Βορρά (SPLM–N) και το Απελευθερωτικό Κίνημα/Στρατός (SLM/A). (DW) Η Χαμάς ανακοινώνει μια συμφωνία κατάπαυσης του πυρός με το Ισραήλ έπειτα από έναν μήνα συγκρούσεων. (AFP via The Guardian)Καταστροφές και δυστυχήματαΔύο εκρήξεις στα Ηνωμένα Αραβικά Εμιράτα σκοτώνουν τρία άτομα και τραυματίζουν αρκετά άλλα. Μία από τις εκρήξεις συνέβη στο Άμπου Ντάμπι και η άλλη στο Ντουμπάι. (Reuters) Ο αριθμός των θυμάτων από τις πλημμύρες στην Ιταλία αυξήθηκε σε επτά άτομα, καθώς καταρρακτώδεις βροχές πλήττουν κι άλλες πόλεις.(Il Messaggero) (Fanpage) (Teleclub Italia) Υγεία και περιβάλλονΠανδημία COVID-19 Ο αριθμός των κρουσμάτων COVID-19 υπερβαίνει τα 6 εκατομμύρια. (CNN)Πολιτική και εκλογέςΟ πρόεδρος του Λιβάνου Μισέλ Αούν δίνει την εντολή για σχηματισμό κυβέρνησης στον πρεσβευτή στη Γερμανία Μουσταφά Αντίμπ. Ο Αντίμπ θα γίνει νέος πρωθυπουργός στη θέση του παραιτηθέντα Χασάν Ντιάμπ. (DW)Επιστήμη και τεχνολογίαΟ δορυφόρος της NASA Transiting Exoplanet Survey Satellite ανακαλύπτει τον εξωπλανήτη TOI-824b, ο οποίος βρίσκεται σε τροχιά γύρω από τον πλανήτη νάνο TOI-824, ο οποίος έχει απόσταση 210 ετών φωτός από τον αστερισμό του Circinus. (Sci-News)